Dzeltenie tārtiņi

Dzeltenie tārtiņi, dzelteno tārtiņu ģints (Pluvialis) ir tārtiņu dzimtas (Charadriidae) ģints, kas apvieno 4 mūsdienās dzīvojošas sugas.World Bird List: Buttonquail, plovers, seedsnipe, sandpipers, 2018 Tās ligzdo ziemeļu puslodes vai nu Arktikas, vai mērenās joslas reģionā. Latvijā sastopamas 3 dzelteno tārtiņu ģints sugas: dzeltenais tārtiņš (Pluvialis apricaria), tundras tārtiņš (Pluvialis fulva) un jūras ķīvīte (Pluvialis squatarola). Dzeltenais tārtiņš ir izvēlēts par Latvijas Gada putnu 2015.2015. gada putns - dzeltenais tārtiņš

 Izskats un īpašības 
Dzelteno tārtiņu ģints sugas ir vidēji lieli bridējputni, kas ir lielākie visā tārtiņu apakšdzimtā. Tie ir ar garām kājām, kompaktu, vārpstveida ķermeni, īsu kaklu un nelielu galvu. Vairošanās sezonas laikā visām dzlteno tārtiņu sugām ir melna pavēdere, bet mugurpuse dzelteni vai balti raibumota. Šiem putniem ir relatīvi īss un taisns knābis. Kā visiem tārtiņu apakšdzimtas putniem arī dzeltenajiem tārtiņiem ir raksturīgs medību paņēmiens, mijoties ātram skrējienam ar sastingšanu.Michael Bolin "Closure: The Definitive Guide" , 2010.Perrins, Christopher (2004). The New Encyclopedia of Birds. Oxford: Oxford University Press. Turklāt atšķirībā no, piemēram, slokām, kas arī ir tārtiņveidīgie putni, dzeltenie tārtiņi medī, izmantojot redzi, nevis ar knābi iztaustot grunti.

Lielākais ģintī ir dzeltenais tārtiņš, kura lielāko indivīdu ķermeņa garums ir 29 cm, svars 312 g.Alive: Eurasian Golden Plover (Pluvialis apricaria) Dzeltenais tārtiņš ir arī lielākā visas tārtiņu apakšdzimtas suga. Mazākais ģintī ir tundras tārtiņš (Pluvialis fulva), kura mazāko indivīdu ķermeņa garums ir 23 cm, svars 100 g.Pacific Golden Plover (Pluvialis fulva)

 Sistemātika 
Dzelteno tārtiņu ģints (Pluvialis)
Amerikas dzeltenais tārtiņš (Pluvialis dominica)
Dzeltenais tārtiņš (Pluvialis apricaria)
Jūras ķīvīte (Pluvialis squatarola)
Tundras tārtiņš (Pluvialis fulva)

 Atsauces 

 Ārējās saites 

Latvijas daba: Tārtiņu dzimta
ZipCodeZoo: Pluvialis


Kategorija:Tārtiņu dzimta